පදියතලාව නගරයේ සිට කි. මී. 4ක් පමණ පදියතලාවකෝමාන මාර්ගයේ කෝමාන දෙසට ගමන් කරන විට මේ විදුහල හමුවේ.හේන් ගොවිතැන ජීවනෝපාය කර ගත් දුප්පත් මවුපියන් රැසකගේ දරුවන් 325 දෙනකු පමණ සිප් සතර හදාරන මේ විදුහලේ 1 ශ්‍රේණියේ සිට 11 වන ශ්‍රේණිය දක්වා පන්ති පවත්වාගෙන යනු ලබයි.දුෂ්කරතා කොතෙක් පැවතියද මහඔය අධ්‍යාපන කලාපයේ විභාග ප්‍රතිඵල අතින් ක්‍රීඩා අංශයෙන් විශේෂ දක්ෂතා පෙන්වන දරු දැරියන් රැසක් අතීතයේ මෙන්ම වර්තමානයේ මේ විද්‍යාලයේ ඉගෙනුම ලබන බව පසුගිය කාලය පුරා වාර්තා විය.ඒ පිළිබඳ කරුණු විමසා බැලීම සඳහා පසුගියදා එකී විද්‍යාලයට ගිය අපට කරුණු පැහැදිලි කළ විද්‍යාලයේ වත්මන් විදුහල්පති වසන්ත පොන්නම්පෙරුම මහතා - මේ ප්‍රදේශයේ 99 % ක්ම ජීවත් වෙන්නේ හේන් ගොවිතැනින්.ඒ මවුපියන්ගේ දරුවෝ ආර්ථික අතින් දුප්පත් වුණාට අනිකුත් හැකියාවන් වලින් ගොඩක් පොහොසත්.